અમેરિકી રાષ્ટ્રપતિ ડોનાલ્ડ ટ્રમ્પ અત્યારે ગૂગલથી જોરદાર નારાજ થઈ ગયા છે. તેમની ફરિયાદ છે કે ગૂગલ દ્વારા તેમની છબિ ખરાબ કરવામાં આવી રહી છે જેના પગલે તેઆે દુનિયાના સૌથી મોટા સર્ચ એન્જીન વિરુદ્ધ કાર્યવાહી કરવાની તૈયારીમાં છે. ટ્રમ્પનું કહેવું છે કે જ્યારથી તેઆે રાષ્ટ્રપતિ બન્યા છે ત્યારથી મીડિયા તેના વિરુદ્ધ ખોટા સમાચારો ફેલાવી રહ્યું છે. આવામાં ગૂગલ તેમના વિરુદ્ધ નકારાત્મક સમાચારો સર્ચ કરવામાં મહત્ત્વની ભૂમિકા નિભાવી રહ્યું છે. તેમણે લખ્યું કે ‘ઈડિયટ’ શબ્દ લખતાં જ ગૂગલમાં મારો ફોટો ખૂલે છે !